**Ministru kabineta noteikumu projekta “Valsts materiālajās rezervēs esošo zāļu un medicīniskās ierīču atsavināšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Valsts materiālajās rezervēs esošo zāļu un medicīniskās ierīču atsavināšanas kārtība” (turpmāk – noteikumu projekts) paredz noteikt vienotu kārtību, kādā atsavina valsts materiālajās rezervēs esošās zāles un medicīniskās ierīces .Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts materiālo rezervju likuma 8.panta otrā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.janvārī stājās spēkā Valsts materiālo rezervju likums (turpmāk – likums). Saskaņā ar minētā likuma 8.panta otro daļu Ministru kabinets nosaka kārtību, kādā atsavina valsts materiālajās rezervēs esošās zāles un medicīniskās ierīces (turpmāk – zāles un medicīniskās ierīces), lai nodrošinātu iespēju tās realizēt gadījumos, kad to derīguma termiņš ir mazāks par gadu vai tās ir izslēgtas no valsts materiālo rezervju nomenklatūras.Šobrīd spēkā esošie (spēkā līdz noteikumu projekta stāšanās spēkā, bet ne ilgāk kā līdz 2019.gada 1.jūlijam) Ministru kabineta 2007.gada 18.decembra noteikumi Nr.877 „[Valsts materiālo rezervju glabāšanas, uzskaites, atjaunināšanas, iznomāšanas, aizdošanas, realizācijas un norakstīšanas kārtība](http://likumi.lv/ta/id/168574-valsts-materialo-rezervju-glabasanas-uzskaites-atjauninasanas-iznomasanas-aizdosanas-realizacijas-un-norakstisanas-kartiba)” (turpmāk – MK noteikumi Nr.877) nosaka kārtību, kādā glabā, uzskaita, atjaunina, iznomā, aizdod, ***realizē*** un noraksta (pārstrādā un apglabā) valsts materiālās rezerves (turpmāk - materiālās rezerves). Saskaņā ar MK noteikumu Nr.877 23.punktu medicīnisko ierīču un medikamentu materiālās rezerves, ja tās atbilstoši šo noteikumu 13.3.apakšpunktam nevar izlietot atbildīgā glabātāja ikdienas vajadzībām, materiālo rezervju atbildīgais glabātājs piedāvā ārstniecības iestādēm vai sociālās aprūpes institūcijām. Medicīnisko ierīču un medikamentu materiālās rezerves pārdod par cenu, kas nav zemāka par materiālo rezervju novērtējuma aktā noteikto cenu. Saskaņā ar MK noteikumu Nr.877 12.punktu Nodrošinājuma valsts aģentūra izvērtē atbildīgo glabātāju iesniegtos priekšlikumus, sagatavo materiālo rezervju atjaunināšanas plānu kārtējam gadam un organizē materiālo rezervju atjaunināšanu. Lai pēc iespējas samazinātu no valsts budžeta līdzekļiem nepieciešamo finansējumu jaunu zāļu un medicīnisko ierīču iegāde, tās tiek pārdotas, lai esošos resursus, kas drīzumā kļūs nederīgi, aizstātu pret jaunākiem resursiem, tādējādi nodrošinot materiālo rezervju gatavību izmantošanai katastrofu, militāru un citu apdraudējumu gadījumos, kā arī ja tās izslēgtas no valsts materiālo rezervju nomenklatūras. Lai zāles un medicīniskās ierīces, kuru derīguma termiņš ir mazāks par gadu, un nevar izlietot atbildīgā glabātāja ikdienas vajadzībām, aizstātu ar jauniem resursiem, tās tiek realizētas un ieņēmumi, kas gūti no realizācijas, tiek izmantoti, lai iegādātos jaunus resursus, ar kuriem daļēji aizstāt realizētos, tādējādi nodrošinot materiālo rezervju atjaunināšanu un maksimāli samazinot izdevumus, kas būtu nepieciešami norakstīto resursu utilizācijai.Lai arī ieņēmumi no materiālo rezervju realizācijas pilnībā nenosedz izmaksas, kas rodas, lai realizētos resursus aizstātu ar jauniem, jo realizācijas cena zālēm vai medicīniskajām ierīcēm, kurām līdz derīguma termiņa beigām ir atlicis gads vai mazāk, ir zemāka kā tikko ražotām, tomēr daļēju materiālo rezervju atjaunināšanu par šiem līdzekļiem ir iespējams veikt. Tādēļ arī turpmāk ir būtiski gūt šādus ieņēmumus, kas, turklāt, saskaņā ar likuma 6.panta 2.punktu ir viens no materiālo rezervju finansēšanas avotiem, savukārt valsts budžeta dotācijas nav piešķirtas, lai pilnībā nokomplektētu materiālās rezerves atbilstoši valsts materiālo rezervju nomenklatūrā noteiktajam, kā arī veiktu resursu savlaicīgu atjaunināšanu. Tā rezultātā, šobrīd atjaunināšana tiek veikta tikai attiecībā uz prioritāri nepieciešamākajiem resursiem pieejamā finansējuma ietvaros. Svarīgi arī turpmāk gūt ieņēmumus no zāļu un medicīnisko ierīču realizācijas, lai nodrošinātu lietderīgu rīcību ar valsts mantu, izvairītos no to norakstīšanas un papildus izmaksām utilizācijai, kā arī nodrošinātu materiālo rezervju veidošanu un pārvaldīšanu atbilstoši likumā noteiktajam. Noteikumu projekts paredz paplašināt loku, kam var pārdot zāles un medicīniskās ierīces. Praksē ir bijuši gadījumi, kad interesi par zālēm un medicīniskajām ierīcēm izrāda veterinārmedicīniskās prakses iestādes.Iespēja gūt finanšu līdzekļus no zāļu un medicīnisko ierīču atsavināšanas kaut daļēji nodrošinās iespēju Veselības ministrijai īstenot nepieciešamos pasākumus materiālo rezervju veidošanas un pārvaldīšanas jomā, tomēr bez finanšu līdzekļu piešķiršanas no valsts budžeta līdzekļiem, ir apdraudēta turpmāka materiālo rezervju veidošana un pārvaldīšana, un attiecīgi materiālo rezervju iesaistīšana katastrofu, militāru un citu apdraudējumu gadījumos. Noteikumu projekts paredz, ka Neatliekamās medicīniskā palīdzības dienesta izveidota komisija noteiks iespējamo zāļu un medicīnisko ierīču pārdošanas cenu, ievērojot to iegādes vērtību un atlikušo derīguma termiņus, kā arī citus vispāratzītus un vērtēšanā pieņemamus apstākļus, ja tie var ietekmēt pārdošanas cenu, piemēram, bojāts sekundārais zāļu iepakojums. Savukārt dienesta vadītājs to apstiprinās vai lūgs tās pārvērtēt citā komisijas sastāvā.Prakse liecina, ka parasti zāles, kuru atlikušais derīguma termiņš ir neliels nav iespējams realizēt par to sākotnējo iegādes vērtību. Vienlaicīgi pārdošanas rezultātā ir iespējams vismaz daļēja līdzekļu atguve no to sākotnējās iegādes vērtības.Sludinājums par iespēju iegādāties zāles vai medicīniskās ierīces tiks ievietots Neatliekamās medicīniskās palīdzības dienesta tīmekļvietnē, taču tas neliedz kompetentajai iestādei uzrunāt potenciālos pircējus aktīvā veidā, piemēram, izsūtot elektroniskas vēstules vai izmantojot sociālās platformas.Ja zāles vai medicīniskās ierīces netiks pārdotas sešu mēnešu laikā no sludinājuma brīža, lai mazinātu iespējamību, ka tās tiek norakstītas (utilizētas), ir paredzēta iespēja tās nodot bez atlīdzības, valsts, atvasinātu publisku personu, kā arī citu publisko tiesību subjektu, sabiedriskā labuma organizāciju vai sociālo uzņēmumu īpašumā, tai skaitā nodot tās zinātniskajai izpētei, ja tām ir tiesības iegādāties zāles. Minētais personu loks ir ekvivalents, kāds paredzēts Publiskas personas mantas atsavināšanas likumā, kurām manta var tikt nodota bez atlīdzības, taču tām ir jābūt tiesīgām iegādāties zāles un medicīniskās ierīces. Personas un iestādes, kuras ir tiesīgas iegādāties zāles ir noteiktas Farmācijas likumā. Pie minētajām personām un iestādēm būtu pieskaitāmas arī tādas, kuras zāļu iegādei ir saņēmušas Zāļu valsts aģentūras atļauju. Piemēram, šobrīd Zāļu valsts aģentūras ir izsniegusi divām Latvijas izglītības iestādēm atļauju iegādāties zāles zinātniskās izpētes nolūkiem. Tādējādi netiks gūti ieņēmumi no zāļu un medicīnisko ierīču atsavināšanas, bet vienlaicīgi tiks ietaupītu valsts budžeta līdzekļi, kas būtu nepieciešami, lai nodrošinātu norakstīto resursu utilizāciju.Minētais gan jāuzskata par izņēmuma gadījumu un primārā darbība ir zāļu pārdošana nevis darbības, kas vērstas uz to nodošana bez atlīdzības. Turklāt zāļu atlikušais derīguma termiņš 6 mēneši faktiski ir uzskatāms par tādu, kādā zāļu iegāde par maksu radītu augstāku risku, ka tas nevarētu tikt izlietotas derīguma termiņa ietvarā, tādējādi interese par to iegādi par samaksu būtu niecīga.Ja zāles un medicīniskās ierīces nav atsavinātas līdz to derīguma termiņa beigām, atbildīgā institūcija tās noraksta atbilstoši grāmatvedību reglamentējošiem normatīvajiem aktiem. Pēc materiālo rezervju norakstīšanas atbildīgā institūcija organizē materiālo rezervju pārstrādi (utilizāciju), nododot materiālās rezerves otrreizējai pārstrādei vai, ja materiālo rezervju otrreizēja pārstrāde nav iespējama, organizē materiālo rezervju apglabāšanu, kārtībā, kāda atrunāta iestādes iekšējajos normatīvajos aktos. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Neatliekamās medicīniskās palīdzības dienests, Nodrošinājuma valsts aģentūra |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Iestādes un personas, kuras normatīvajos aktos noteiktajā kārtībā ir tiesīgas iegādāties zāles. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās un sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Veikta Projekta sabiedriskā apspriešana, publicējot to Veselības ministrijas tīmekļvietnē. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Neatliekamās medicīniskās palīdzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti, institūcijai pieejamos cilvēkresursus neietekmē, jaunas institūcijas netiks veidotas. Esošo institūciju likvidācija vai reorganizācija nav plānota.  |
| 3. | Cita informācija | Nav. |

 Ministru prezidents Arturs Krišjānis Kariņš

Veselības ministre Ilze Viņķele

Iesniedzējs: Veselības ministre Ilze Viņķele

Vīza: Valsts sekretāre Daina Mūrmane-Umbraško